Kamu bisa jelasin ke aku soal Soegiarto Adikoesoemo dalam bahasa jawa?

Soegiarto Adikoesoemo ya iku pengusaha utawa pebisnis saka Indonésia kang dadi Prèsidhèn Komisaris ing PT AKR Corporindo Tbk.  Soegiarto Adikoesoemo lair taun 1938 ing Malang, Indonésia. Soegiarto kalebu salah sijining konglomerat paling sugih ing Indonésia lan ana ing urutan 39 ing taun 2018. Urutan iku luwih cendhèk tinimbang urutan wektu taun 2017, ya iku urutan 25. Urutan kasebut medun amarga rega saham ing badan usaha uga ora dhuwur tinimbang taun 2017. Soegiarto Adikoesoemo kalebu wong kang suksès ing pagawéyané amarga dhèwèké bisa nglakokaké bisnis lan usaha werna-werna. Soegiarto uga nduwèni jabatan penting ing kabèh badan usaha kang wis diyasa déning dhèwèké. Badan usaha kang diyasa lan dicekel déning dhèwèké kalebu akèh lan kalebu badan usaha kang jenengé wis gedhé. Dhèwèké ya iku salah sijining pengusaha kang nduwèni bisnis ana ing werna-werna bidang, antarané ing panyebaran bahan bakar kimia dhasar, bahan bakar minyak, jasa logistik, manufaktur sorbitol, lan bahan-bahan lim.